Foto: Tribuna.uz «Lokomotiv»da bosh murabbiy Samvel Babayan rahbarligida ishlaydigan murabbiylar shtabi tarkibi tasdiqlandi. Bu haqda klub rasmiy saytida ma’lum qilingan. Unga ko‘ra, Babayan quyidagi assistentlar ko‘magida faoliyat yuritadi: Aleksandar Galich (Serbiya) – jismoniy tayyorgarlik bo‘yicha murabbiy  Grigoriy Kolosovskiy – bosh murabbiy yordamchisi  Anton Meyranov – darvozabonlar bo‘yicha murabbiy  Viktor Jalilov – seleksioner murabbiy  Fahriddin Isamuhamedov – jamoa ma’muri (administrator) Eslatib o‘tamiz, «temiryo‘lchilar»ni bir yil boshqargan Andrey Fyodorov iste’fosi va uning o‘rniga hozirgacha klubda maslahatchi lavozimida ishlab kelgan Samvel Babayanning tayinlangani kecha, 22 iyun kuni ma’lum bo‘lgan edi. «Lokomotiv» dushanba kuni yangi bosh murabbiy bilan matbuot anjumani o‘tkazadi.